CELEX: 62012CA0426
Language: sl
Date: 2014-10-02 00:00:00
Title: Zadeva C-426/12: Sodba Sodišča (četrti senat) z dne 2. oktobra 2014 (predlog za sprejetje predhodne odločbe Gerechtshof te 's-Hertogenbosch – Nizozemska) – X proti Voorzitter van het managementteam van het onderdeel Belastingdienst/Z van de rijksbelastingdienst (Predhodno odločanje — Direktiva 2003/96/ES — Obdavčitev energentov in elektrike — Člen 2(4)(b) — Energenti za dvojno uporabo — Pojem)

24.11.2014   
            
            
               SL
            
            
               Uradni list Evropske unije
            
            
               C 421/3
            
         Sodba Sodišča (četrti senat) z dne 2. oktobra 2014 (predlog za sprejetje predhodne odločbe Gerechtshof te 's-Hertogenbosch – Nizozemska) – X proti Voorzitter van het managementteam van het onderdeel Belastingdienst/Z van de rijksbelastingdienst
   (Zadeva C-426/12) (1)
   
   ((Predhodno odločanje - Direktiva 2003/96/ES - Obdavčitev energentov in elektrike - Člen 2(4)(b) - Energenti za dvojno uporabo - Pojem))
   2014/C 421/04
   Jezik postopka: nizozemščina
   
      Predložitveno sodišče
   
   Gerechtshof te 's-Hertogenbosch
   
      Stranki v postopku v glavni stvari
   
   
      Tožeča stranka: X
   
      Tožena stranka: Voorzitter van het managementteam van het onderdeel Belastingdienst/Z van de rijksbelastingdienst
   
      Izrek
   
   
               1.
            
            
               Člen 2(4)(b) Direktive Sveta 2003/96/ES z dne 27. oktobra 2003 o prestrukturiranju okvira Skupnosti za obdavčitev energentov in električne energije, kakor je bila spremenjena z Direktivo Sveta 2004/74/ES z dne 29. aprila 2004, je treba razlagati tako, da dejstvo uporabe, prvič, premoga kot goriva v postopku proizvodnje sladkorja, in drugič, ogljikovega dioksida, nastalega z izgorevanjem tega energenta za proizvodnjo kemičnih gnojil, ne pomeni „dvojne uporabe“ navedenega energenta v smislu te direktive.
               Nasprotno, za tako „dvojno uporabo“ gre pri uporabi, prvič, premoga kot goriva v postopku proizvodnje sladkorja, in drugič, ogljikovega dioksida, ki nastane z izgorevanjem tega energenta za namene tega postopka, če ni sporno, da postopka proizvodnje sladkorja ni mogoče izpeljati brez uporabe ogljikovega dioksida, ki nastane z izgorevanjem premoga.
            
         
               2.
            
            
               Država članica ima pravico v svoje notranje pravo sprejeti ožje področje uporabe pojma „dvojna uporaba“ od tistega, ki je navedeno v drugi alinei člena 2(4)(b) Direktive 2003/96, kakor je bila spremenjena z Direktivo 2004/74, da bi obdavčila energente, ki ne spadajo na področje uporabe te direktive.
            
         
      (1)  UL C 399, 22.12.2012.